CELEX: 62017CA0622
Language: et
Date: 2019-07-04 00:00:00
Title: kohtuasi C-622/17: Euroopa Kohtu (teine koda) 4. juuli 2019. aasta otsus (Vilniaus apygardos administracinis teismase eelotsusetaotlus — Leedu) — Baltic Media Alliance Ltd. versus Lietuvos radijo ir televizijos komisija (Eelotsusetaotlus — Teenuste osutamise vabadus — Direktiiv 2010/13/EL — Audiovisuaalmeedia teenused — Televisiooniteenus — Artikli 3 lõiked 1 ja 2 — Vastuvõtmise ja taasedastamise vabadus — Rahvuse alusel vihkamisele õhutamine — Vastuvõtjaliikmesriigi võetud meetmed — Meediateenuse osutajatele ja muudele telekanalite või -saadete interneti teel levitamise teenust osutavatele isikutele kehtestatud ajutine kohustus levitada või taasedastada teatavat telekanalit selle liikmesriigi territooriumil ainult tasulistes telepakettides)

9.9.2019   
            
            
               ET
            
            
               Euroopa Liidu Teataja
            
            
               C 305/5
            
         
      Euroopa Kohtu (teine koda) 4. juuli 2019. aasta otsus (Vilniaus apygardos administracinis teismase eelotsusetaotlus — Leedu) — Baltic Media Alliance Ltd. versus Lietuvos radijo ir televizijos komisija
      (kohtuasi C-622/17) (1)
      
      (Eelotsusetaotlus - Teenuste osutamise vabadus - Direktiiv 2010/13/EL - Audiovisuaalmeedia teenused - Televisiooniteenus - Artikli 3 lõiked 1 ja 2 - Vastuvõtmise ja taasedastamise vabadus - Rahvuse alusel vihkamisele õhutamine - Vastuvõtjaliikmesriigi võetud meetmed - Meediateenuse osutajatele ja muudele telekanalite või -saadete interneti teel levitamise teenust osutavatele isikutele kehtestatud ajutine kohustus levitada või taasedastada teatavat telekanalit selle liikmesriigi territooriumil ainult tasulistes telepakettides)
      (2019/C 305/05)
      Kohtumenetluse keel: leedu
      
         Eelotsusetaotluse esitanud kohus
      
      Vilniaus apygardos administracinis teismas
      
         Põhikohtuasja pooled
      
      
         Kaebuse esitaja: Baltic Media Alliance Ltd.
      
         Vastustaja: Lietuvos radijo ir televizijos komisija
      
         Resolutsioon
      
      Euroopa Parlamendi ja nõukogu 10. märtsi 2010. aasta direktiivi 2010/13/EL audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv) artikli 3 lõikeid 1 ja 2 tuleb tõlgendada nii, et selle sätte kohaldamisalasse ei kuulu liikmesriigi poolt avaliku korra huvides võetud meede, mis seisneb meediateenuse osutajatele, kelle saated on mõeldud selle liikmesriigi territooriumil levitamiseks, ja teistele isikutele, kes osutavad selle liikmesriigi tarbijatele telekanalite või -saadete levitamise teenust internetis, kehtestatud kohustuses 12 kuu jooksul taasedastada või interneti kaudu levitada teisest liikmesriigist pärinevat telekanalit ainult tasulistes telepakettides, mis aga ei takista selle telekanali saadete sõna otseses tähenduses taasedastamist esimese liikmesriigi territooriumil.
      
         (1)  ELT C 52, 12.2.2018.